เฟด โค่น โนเล่ ผงาดแชมป์ ซินซินเนติ มาสเตอร์ สมัย 7
โรเจอร์ เฟเดอเรอร์ มือ 2 ของรายการชาวสวิตเซอร์แลนด์ งัดฟอร์มสุดยอดโค่นเอาชนะ โนวัค ยอโควิช มือ 1 ของโลกและของรายการชาวเซิร์บ 2 เซตรวดผงาดคว้าแชมป์หวด ซินซินเนติ มาสเตอร์ เป็นสมัยที่ 7,สำนักข่าวต่างประเทศรายงานวันที่ 23 ส.ค. ว่า การแข่งขันเทนนิส เอทีพีทัวร์ มาสเตอร์ซีรีส์ รายการเวสเทิร์น แอนด์ เซาเธิร์น โอเพ่น ที่เมืองซินซินเนติ รัฐโอไฮโอ ประเทศสหรัฐอเมริกา เดินทางมาถึงรอบชิงชนะเลิศประเภทชายเดี่ยวคู่หยุดโลกระหว่าง โนวัค ยอโควิช มือ 1 ของโลกและของรายการชาวเซอร์เบีย พบกับ แชมป์เก่า โรเจอร์ เฟเดอเรอร์ มือ 2 ของรายการชาวสวิตเซอร์แลนด์,คู่นี้ถือว่าเป็นคู่ที่สมน้ำสมเนื้อโดยแข่งกันมา 40 ครั้งต่างฝ่ายต่างสลับกันแพ้ชนะคนละ 20 แมตช์เท่ากัน โดยนัดล่าสุดที่พบกันเป็นศึกแกรนด์สแลม วิมเบิลดัน รอบชิงชนะเลิศเมื่อเดือนกรกฎาคมที่ผ่านมา ผลปรากฏว่าเป็น ยอโควิช ถล่มเอาชนะ เฟเดอเรอร์ ขาดลอย 3-1 เซต,เริ่มเซตแรกทั้งคู่เล่นกันได้แบบคู่คี่สูสีไม่มีใครเพลี่ยงพล้ำเกมเสิร์ฟของตนเองแม้แต่เกมเดียวจนสกอร์มาอยู่ที่ 6-6 ต้องไปตัดสินกันในช่วงไทเบรก และผลปรากฏว่า เป็น เฟด เอ็กซ์ ที่เล่นได้แน่นอนกว่าเอาชนะไปได้ก่อน 7-6 ไทเบรก 7-1,ต่อมาเซตที่ 2 โนวัค เริ่มเป๋เสียดับเบิลฟอลท์ถึง 3 ลูกในเกมที่ 2 ก่อนจะโดน เฟเดอเรอร์เบรกขึ้นนำ 3-0 สุดท้ายเฟดเอ็กซ์ ยิ่งเล่นยิ่งมั่นใจรักษาเกมเสิร์ฟได้หมดจนเอาชนะไปในที่สุด 2-0 เซต 7-6(1) และ 6-3 ผงาดคว้าแชมป์รายการนี้เป็นสมัยที่ 7 ได้สำเร็จและทำแต้มแซง แอนดี เมอร์เรย์ นักหวดชาวสหราชอาณาจักรขึ้นไปเป็นอันดับ 2 ของโลกที่จะประกาศในวันจันทร์นี้ทันที.
สำนักข่าวต่างประเทศรายงานวันที่ 20 ส.ค. ว่า การแข่งขันเทนนิส เอทีพีทัวร์ มาสเตอร์ซีรีส์ รายการเวสเทิร์น แอนด์ เซาเธิร์น โอเพ่น ที่เมืองซินซินเนติ รัฐโอไฮโอ ประเทศสหรัฐอเมริกา เป็นการแข่งขันประเภทชายเดี่ยวรอบ 3
เทนนิส เอทีพี ทัวร์,มาสเตอร์ ซีรีส์,เวสเทิร์น แอนด์ เซาเธิร์น โอเพ่น,โรเจอร์ เฟเดอเรอร์,โนวัค ยอโควิช,ผลเทนนิส,ข่าวกีฬา,ไทยรัฐออนไลน์,เทนนิส